

***DRØBAK MONTESSORI SKOLE***

**FAGPLAN HISTORIE OG SAMFUNN 2014-2017**

**1.-3. TRINN**

**(basert på Norsk Montessoriforbund (2007): *Læreplan for Montessoriskolen – fag og arbeidsmåter gjennom 10 skoleår)***

**Formålet med faget**

Ordet «historie» kommer fra gresk og betyr «lært». Menneskets historie er historien om hvordan menneskene har mestret sine omgivelser, blant annet ved å skape det som Maria Montessori kalte «supranatura», en menneskeskapt verden. Menneskene har forvandlet sine omgivelser og løsrevet seg fra naturen på en måte som gjør at de fleste mennesker er mer direkte avhengig av andre mennesker enn naturen for å overleve. Slik har det oppstått forskjellige kulturer opp igjennom tidene.

Montessori mente vi i størst mulig grad må bruke en antiheroisk tilnærming til historien, og slik bevisstgjøre barna på at alle er viktige aktører i verdenshistorien. Det fokuseres derfor på historier om dagligliv i tillegg til store historiske begivenheter. Gjennom historiefaget skal barnet få anledning til selv å utforske sin plass i det kosmiske helet.

**Målsettingene er:**

* At elevene utvikler forståelse for den gjensidige avhengigheten mellom alt i kosmos
* At eleven tilegner seg forståelsen for at mennesket gjennom tidene alltid har handlet ut fra de samme behov, men at måten de har gjort det på har preget de forskjellige kulturene
* At elevene utvikler kjærlighet og takknemlighet for alle dem som preger vårt daglige liv
* At elevene tilegner seg en forståelse for menneskets rolle som skaper og det ansvaret det fører med seg
* At elevene tilegner seg forståelse for ulike samfunnsstrukturer og deres utfordringer

**Pedagogiske momenter i faget:**

* Det forberedte miljøet.
  + Det er rikelig tilgang på lærebøker, filosofibøker, annen litteratur, oppslagsverk og selvlaget materiell tilpasset forskjellige nivåer i et eget område i klasserommet.
  + Materiellet består blant annet av fortellinger knyttet til bilder, nøkkelspørsmål og tidslinjer. Det legges systematisk vekt på begrepsopplæring og presis terminologi.
* Struktur og organisering av arbeidet
  + Arbeidet er organisert tematisk, flettet inn i andre studier og følger også spontant gruppens og individenes interesser og behov
  + Arbeidet tar utgangspunkt i helheten og relaterer detaljer tilbake til dette. Hvert forskningsområde åpnes med en av de fem fortellingene om livet:

1. Universets opprinnelse («Gud uten hender»)
2. Livets utvikling
3. Historie om mennesket
4. Skrivekunsten
5. Tallenes historie
   * Undervisningen bærer et flerkulturelt preg, og opprinnelse til ulike skikker og tradisjoner utforskes.
   * Den lange arbeidsøkten muliggjør at elevene kan jobbe lenge med et materiell eller et prosjekt, samt repetere eller fordype seg etter interesse og behov.
   * Aldersblandet gruppe gir muligheter for et naturlig læringsmiljø der elevene deler erfaringer og hjelper hverandre.
   * Presentasjoner i små og mellomstore aldersblandede grupper.
   * Tverrfaglig arbeid og fellesprosjekter.
   * Tilgang til digitale ressurser.
   * Tilrettelegging for samarbeid mellom elever for å styrke gruppens samarbeidsevner.
   * Studieturer og eksterne fagpersoner tilknyttet skolen.
   * Elevvurdering foregår gjennom en kombinasjon av deltakelse i presentasjoner, kartlegging av elevens egne valg og prosjekter, og evaluering av deltakelse i fellesprosjekter.

**Hovedområder og arbeid i faget:**

* **De fem fortellingene om livet**

Disse formidles hver høst ved skolestart:

* + Akt 1: Universets opprinnelse
  + Akt 2: Livets utvikling
  + Akt 3: Menneskets utvikling
  + Akt 4: Skrivekunsten
  + Akt 5 Tallenes historie.
* **Fortellinger om mennesker**
* **Vertikale studier: over tid**
  + Livets tidslinje
  + Menneskenes tidslinjer
  + Impresjonistiske plansjer
  + Kortmateriell om tid
  + Norges historie
* **Horisontale studier om menneskers tilpasningsevne**
  + Plansjer om grunnleggende behov
  + Historiespørsmål og forskning
  + Drama
  + Gjensidig avhengighet
* **Å leve sammen: Samfunnsstudier**
  + Å være i et fellesskap
  + Demokrati, Norge og verdenssamfunnet

**Tverrfaglige kompetansemål vi jobber med i «harmoni og høflighet». Disse kompetanse målene vil vi jobbe med gjennom hele året, mange av de hver eneste dag. For å kvalitetssikre disse kompetansemålene kommer de også igjen i samfunnsstudier i uke 5 – 8.**

* + beskrive reglene og normene i gruppen og hvordan disse skaper flyt og harmoni
  + fortelle hvordan ulike institusjoner har regler for adferd
  + samtale om vennskap, inkludering og lojalitet
  + samtale om forskjeller mellom jenter og gutter, om forventninger og adferd, og muligheter for samarbeid
  + samtale om begrepene rett og galt
  + være aktive i problemløsning i gruppens fellesskap
  + samtale om dynamikken i forholdet mellom regler og omstendigheter
  + utforme og praktisere regler for samspill med andre og for å være med på å ta avgjørelser i fellesskap
  + drøfte hvordan rettferdighet kan være mer enn at alle behandles likt
  + samtale om hvordan og hvorfor konflikter oppstår, og hvordan man løser dem på fredelig vis
  + sammenligne liv og arbeid i Norge og noen andre land
  + samtale om hvordan mennesker kan hjelpe mennesker i andre verdensdeler
* **Kompetansemål som vi jobber med gjennom hele året:**
  + utforske kilder og lage enkle prosjekter basert på egen interesse
* **Grunnleggende ferdigheter i faget**

Grunnleggende ferdigheter er integrert i kompetansemålene der de bidrar til utvikling av, og er en del av, fagkompetansen. I historie og samfunn forstås grunnleggende ferdigheter slik:

* + Å kunne uttrykke seg muntlig og skriftlig i historie og samfunn innebærer å fortelle om hendelser, steder og fakta i fortid og samtid, bruke definisjoner, begrep og faguttrykk for å forklare årsak og virkning knyttet til samfunn og kultur, samt kunne presentere arbeid og samtale om egne og andres presentasjoner. Elevene skal kunne reflektere over meningsinnholdet i tekster, bilder, film og gjenstander, og kunne sammenligne, argumentere og drøfte.
  + Å kunne lese i historie og samfunn innebærer å sette seg inn i, granske, tolke og reflektere over faglige tekster og skjønnlitteratur med stigende vanskelighetsgrad for å oppleve kontakt med andre tider, steder og mennesker. Elevene skal kunne behandle og bruke variert informasjon fra bilder, film, tegninger, grafer, tabeller, globus og kart, samt kunne lese og samle informasjon fra oppslagsverk, aviser og Internett og vurdere dette kritisk.
  + Å kunne regne i historie og samfunn innebærer å behandle og sammenligne tallmateriale om faglige tema, og å bruke, tolke og lage tabeller og grafiske fremstillinger, samt gjøre undersøkelser med telling, bruke målestokk på kart og regne med tid.
  + Å kunne bruke digitale verktøy i historie og samfunn innebærer å søke etter informasjon, utforske nettsteder, utøve kildekritikk og nettvett og velge ut relevant informasjon om faglige temaer, samt utarbeide, presentere og publisere egne og felles multimediale produkter, kommunisere og samarbeide med elever fra andre skoler og land. Digitale ferdigheter vil også si å være orientert om personvern og opphavsrett, og kunne følge regler og normer for internettbasert kommunikasjon.

|  |  |  |  |  |  |  |
| --- | --- | --- | --- | --- | --- | --- |
| Måned | 1. år | k.mål | 2. år | k. mål | 3. år | k.mål |
| August  uke 34 – 35 | De fem store fortellingene | Gjenfortelle hovedtrekkene fra fortellingene og arbeid med *Livets tidslinje*, forutsetningene for menneskenes ankomst på jordkloden | De fem store fortellingene | Gjenfortelle hovedtrekkene fra fortellingene og arbeid med *Livets tidslinje*, forutsetningene for menneskenes ankomst på jordkloden | De fem store fortellingene | Gjenfortelle hovedtrekkene fra fortellingene og arbeid med *Livets tidslinje*, forutsetningene for menneskenes ankomst på jordkloden |
| September  Uke 36 – 40 | De fem store fortellingene | Gjenfortelle hovedtrekkene fra fortellingene og arbeid med *Livets tidslinje*, forutsetningene for menneskenes ankomst på jordkloden |  | Gjenfortelle hovedtrekkene fra fortellingene og arbeid med *Livets tidslinje*, forutsetningene for menneskenes ankomst på jordkloden |  | Gjenfortelle hovedtrekkene fra fortellingene og arbeid med *Livets tidslinje*, forutsetningene for menneskenes ankomst på jordkloden |
| Oktober  Uke 41 – 44 | **Tidlig menneske**   * Håndens   tidslinje   * Første og andre tidslinje om tidlig menneske   (se geografi og biologi) | Anvende begrepene før og etter Kristus. |  |  |  |  |
| November  Uke 45 – 48 | **Fundamentale behov**   * Fysisk og åndelig | Samtale om menneskers grunnleggende behov, både fysiske og åndelige | **Fundamentale behov**   * Vertikale studier * Horisontale studier | Samtale om hvordan det fysiske miljøet legger grunnlaget for menneskers valg i forhold til tilfredsstillelse av fundamentale behov  Jobbe selvstendig med materiell om fundamentale behov og historiespørsmål i ulike kulturer | **Kulturer og sivilisasjoner;** de tidlige sivilisasjoner: Mesopotamia, Egypt, Sumer | Jobbe selvstendig med materiell om de store verdenssivilisasjonene |
| Desember  Uke 49 – 51 |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| Januar  Uke 1 – 4 | **Næring og samfunnsstuktur, oppfinnelser og oppdagelser**   * Jeger- og samlersamfunn * Jordbruk * Bystatene | Beskrive hvordan mennesker levde i steinalderen som jegere og sankere og hvordan  metallgjenstander forandret levevilkårene  Fortelle hvordan jordbruk har forandret levemåten til mennesker | **Oppfinnelser og oppdagelser**  (Fysiske og åndelige behov)   * vanningssystemer, temming av dyr, plogen, seilbåter, kjøretøy, keramikk, murstein, buen, skriftspråk, industrialisme, tallsystemer, klokker, m.m. * stille spørsmål og fortelle historier | Skape fortellinger om mennesker i fortiden og snakke om forskjeller og likheter før og nå.  Fortelle hvordan ulike oppfinnelser forandrer levemåten til mennesker | **Migrasjoner**   * De nomadiske jegerne * Isbreen, ørkenen, havet |  |
| Februar  Uke 5 – 8 | **Samfunnsstudier**   * Mangfold, toleranse, normer, regler, rett og galt, inkludering, lojalitet. * Oppgaver i familier, variasjon i familier * Konflikter og fredsarbeid. | Samtale om mangfold og toleranse i gruppen, skolen og samfunnet  Samtale om oppgavene til familien og om variasjoner i familieformer | **Samfunnsstudier**   * Mangfold, toleranse, normer, regler, rett og galt, inkludering, lojalitet. * Oppgaver i familier, variasjon i familier * Konflikter og fredsarbeid. | Samtale om mangfold og toleranse i gruppen, skolen og samfunnet  Samtale om oppgavene til familien og om variasjoner i familieformer | **Samfunnsstudier**   * Mangfold, toleranse, normer, regler, rett og galt, inkludering, lojalitet. * Oppgaver i familier, variasjon i familier * Konflikter og fredsarbeid. | Samtale om mangfold og toleranse i gruppen, skolen og samfunnet  Samtale om oppgavene til familien og om variasjoner i familieformer |
| Mars  Uke 9 – 13 | **Å utvikle linær forståelse av tid**   * lese og regne med klokka * fortid, nå tid og framtid | Anvende begrepene fortid, nåtid og framtid om seg selv og familien  Jobbe selvstendig med kalender- og klokkemateriellet i grupperommet | **Lineær forståelse av tid**   * Lese og regne med klokka * Vår tidsregning Kr. Fødsel | Samtale om vår tidsregning som starter ved Kristus’ fødsel. | **Lineær forståelse av tid**   * tidslinjer | Jobbe selvstendig med tidslinjemateriellet i grupperommet.  Lage tidslinje over eget liv. |
| April  Uke 14 – 17 |  |  |  |  |  |  |
| Mai  Uke 18 – 21 | **Nasjonalhistorie**   * Samenes kultur og levekår fram til vikingtiden, mattradisjoner (+folkemusikk) * lokalhistorie | Forklare hvorfor man feirer 17. mai og hva en nasjonaldag betyr, også i andre land.  Fortelle om samene og om sentrale trekk ved kulturen og levekårene for samene fram til vikingtiden.  Undersøke lokalmiljøet for historiske spor. | **Nasjonalhistorie**   * jernalder, vikingtid | Gjøre rede for grunnleggende karakteristikker for periodene steinalder, jernalder, bronsealder og vikingtid i norsk historie.  Samtale om ulike skikker i det norske samfunnet og deres historiske bakgrunn.  Gjenfortelle ulike myter, legender og sagn. | **Nasjonalhistorie**   * jernalder- bronsealder | Gjøre rede for grunnleggende karakteristikker for periodene steinalder, jernalder, bronsealder og vikingtid i norsk historie.  Utforske kilder og bruke dem til å lage etterligninger av gjenstander fra fortiden |
| Juni  Uke 22 - 24 |  |  |  |  |  |  |